Au vrut să intre în Europa și au devenit carne de tun în armata lui Putin. Cum ajung refugiații respinși de UE pe frontul din Ucraina
Alungați din țara natală din cauza foametei, a sărăciei sau a războiului, mulți refugiați încearcă să ajungă în vestul Europei pe la granița Poloniei cu Belarus, în speranța că vor obține azil politic în UE. Odată ajunși acolo, ei sunt respinși, bătuți și forțați să trăiască în condiții inumane, iar, mai nou, mulți dintre ei ajung să hrănească mașinăria de război a lui Putin, fiind forțați să accepte să fie trimiși pe frontul din Ucraina pentru a evita să fie deportați înapoi în țările de origine, relatează The Guardian.